# Medalla de la Campanya d'Iraq

La Medalla de la Campanya d'Iraq (anglès: Iraq Campaign Medal – ICM) és una condecoració militar de les Forces Armades dels Estats Units, creada mitjançant l'ordre executiva 13363 del President George W. Bush del 29 de novembre de 2004. Va ser dissenyada per l'Institut d'Heràldica de l'Exèrcit dels Estats Units.

## Criteri

La Medalla de la Campanya d'Iraq esdevingué disponible per a la distribució general al juny del 2005. Va ser concedida a qualsevol membre de les Forces Armades dels Estats Units que hagués servit dins dels límits territorials de l'Iraq (o a les seves aigües territorials) durant un període de 30 dies consecutius o 60 no consecutius. La medalla va ser concedida retrospectivament des del 19 de març del 2003 fins al final de l'operació New Dawn el 31 de desembre de 2011. El personal que entrés en combat amb una força enemiga, que fos ferit en combat o de resultes d'un atac terrorista a l'Iraq rebia la medalla independentment dels dies passats al país.
A més, cada dia en què es participés en missions aèries com a "tripulant aeri regularment assignat en un avió realitzant sortides sobre Iraq i en suport directe de les operacions militars" comptava com un dia d'elegibilitat, atorgant-se la medalla quan s'acomplien els dies.
La medalla també es concedia a títol pòstum a qualsevol membre del servei que morís a la línia del deure a l'Iraq, incloent-hi les ferides de no combat com accidents.
El 23 d'abril del 2012 es publicà l'ordre on es finalitzava la concessió de la medalla. L'ordre era efectiva pel 31 de desembre del 2011, dia en què finalitzà l'operació New Dawn. Aquells militars que serveixin a l'Iraq després del desembre del 2011 ja no poden optar-hi.

## Fases de la campanya i divises

S'establí la següent relació de fases de campanya per la Medalla: :
* Fase 1: Alliberament d'Iraq – 19 de març a 1 de maig de 2003
* Fase 2: Transició d'Iraq – 2 de maig de 2003 a 28 de juny de 2004
* Fase 3: Govern Iraquià – 29 de juny de 2004 a 15 de desembre de 2005
* Fase 4: Resolució Nacional – 16 de desembre de 2005 a 9 de gener de 2007
* Fase 5: Aixecament Iraquià – 10 de gener de 2007 a 31 de desembre de 2008
* Fase 6: Sobirania Iraquiana – 1 de gener de 2009 a 31 d'agost de 2010
* Fase 7: New Dawn – 1 de setembre de 2010 a 31 de desembre de 2011
Per cada fase de la campanya en la que hom participés es lluïa una estrella de servei de bronze sobre la cinta de servei, lluint-se una estrella de plata en lloc de 5 de bronze.
La Medalla de la Campanya d'Iraq pot atorgar-se amb la insígnia d'operació de combat pels mariners qualificats assignats a les unitats del Cos de Marines, així com la insígnia de la punta de fletxa als soldats qualificats.

## Disseny

Una medalla de bronze de 32mm de diàmetre. A l'anvers apareix en relleu el mapa de l'Iraq, amb el curs dels rius Tigris i Eufrates, sobre una corona de branques de palmera. A la part superior apareix la inscripció “IRAQ CAMPAIGN.” Al revers apareix l'estàtua de la llibertat, sobre un sol naixent, encerclada per dues simitàrres creuades a les puntes. A sota apareix la inscripció “FOR SERVICE IN IRAQ.”
La medalla penja d'una cinta de 34mm d'ample. Les franges de la cinta són: 3,9mm en vermell a les puntes, 1,58mm en blanc, 0,7mm en verd, 1,58mm en blanc, 3,9mm en negre; i a l'altre costat els mateixos colors invertits (els colors de la bandera d'Iraq). Al centre hi ha una franja em color terra de 11,1mm.

## Medalla Expedicionària de la Guerra Global contra el Terrorisme

La medalla substituí la Medalla Expedicionària de la Guerra Global contra el Terrorisme pel servei a l'Iraq entre el 19 de març de 2003 i el 30 d'abril del 2005. el personal que l'havia rebut pel servei a l'Iraq tenia la possibilitat de canviar-la per la Medalla de la Campanya d'Iraq. Ambdues medalles no estaven autoritzades pel mateix període de servei a Iraq, i qualsevol servei a Iraq posterior a la creació de la medalla només es reconeixia mitjançant la Medalla de la Campanya d'Iraq.

## Referències

* ↑ «Executive Order: Establishing the Afghanistan and Iraq Campaign Medals». Georgewbush-whitehouse.archives.gov. [Consulta: 31 maig 2012].
* 1 2 «Iraq Campaign Medal». Tioh.hqda.pentagon.mil. Arxivat de l'original el 2012-08-13. [Consulta: 31 maig 2012].
* ↑ 578.30 Iraq Campaign Medal
* ↑ "MILPER Message 12-148" U.S. Army
* ↑ Federal Register, Volume 70, Issue 211
* ↑ "DoD Announces Criteria for Two New Campaign Medals" United States Department of Defense 07 April 2005
* ↑ Campaign Stars to Adorn Afghanistan and Iraq Campaign Medals United States Department of Defense 07 April 2005
* 1 2 «DoD terminates Iraq Campaign Medal – Army News | News from Afghanistan & Iraq». Army Times. [Consulta: 31 maig 2012].
* 1 2 «Afghanistan Campaign Medal or Iraq Campaign Medal». Awards and Decorations Branch Article. Army Human Resource Command. [Consulta: 3 desembre 2012].
* ↑ Additional Phases Identified for Iraq Campaign Medal
* ↑ «News Release: Additional Phases Identified for Iraq and Afghanistan Campaign Medals». Defense.gov. [Consulta: 31 maig 2012].
* ↑ «Department of Defense Manual 1348.33, Volume 3» p. 51. Defense Technical Information Center, 23-11-2010. Arxivat de l'original el 3 de març 2016. [Consulta: 16 octubre 2012].
* ↑ Army Regulation 600-8-22
* ↑ «Air Force Instruction 36-2803». Arxivat de l'original el 2013-02-16. [Consulta: 11 abril 2013].
* ↑ «NAVADMIN 141/08». Arxivat de l'original el 19 de setembre 2020. [Consulta: 21 maig 2008].
* ↑ Two Bulls, Richard. «Campaign Stars Established to Recognize Multiple Deployments». Naval Media Center Public Affairs. Arxivat de l'original el 29 de setembre 2018. [Consulta: 5 juny 2008].
* ↑ Coast Guard Commandant Instruction 1650.25D

## Vegeu també

* Medalla de l'Iraq (Regne Unit) (2003)
* Medalla del Servei de Reconstrucció d'Iraq (Regne Unit) (posterior a 2003)